Nr.24378/14.12.2022
                                              REFERAT  DE APROBARE
                    Subsemnatul Bucuroiu Constantin - primarul orașului Boldești-Scăeni supun Consiliului Local spre analiză și aprobare “Proiectul de hotărâre privind aprobarea contului de execuție al bugetului orașului Boldești-Scăeni  la data de 30.11.2022.”
                  În baza Ordonanței de Urgență nr.57/2019 - privind Codul administrativ și a Legii nr.273/2006-privind finanțele publice locale, în vederea susținerii proiectului de hotărâre prezint în anexă execuția bugetară a orașului Boldești-Scăeni la 30 noiembrie 2022.  

A. SECȚIUNEA DE FUNCȚIONARE
              Veniturile secțiunii de funcționare pentru anul 2022 au fost stabilite în sumă de 23.276.780 lei și s-au realizat la 30.11.2022 în sumă de 21.556.037 lei procent de 92,6% în structura prezentată în anexă.
              Pentru cheltuielile secțiunii de  funcționare s-a stabilit în anul 2022 un program de 23.276.780 lei, realizându-se la 30 noiembrie 2022 suma de 18.852.220 lei, în procent de 80,9%  în structura clasificației economice prezentându-se conform anexă.

              Execuția secțiunii de funcționare prezintă la data de 30 noiembrie 2022 un excedent în sumă de 2.703.816,94 lei.
B.  SECȚIUNEA DE DEZVOLTARE
               Veniturile secțiunii de dezvoltare pentru anul 2022 sunt în sumă de 22.344.540 lei și s-au realizat la data         de 31.11.2020 în sumă de 5.397.884 lei, procent de 24,1% după cum urmează
-vărsăminte din secțiunea de funcționare – cu un program aprobat în sumă de 690.000 lei fără realizari la 30 noiembrie 2022
-venituri din valorificarea unor bunuri program aprobat în sumă de 722.340 lei realizat la 30 noiembrie 2022 în valoare de 722.472 lei procent de 100,0%
-subvenții de la bugetul de stat PNDL cu un program aprobat de 16.069.200 lei realizat la 30 noiembrie 2022 în sumă de 3.869.575 lei, procent 24,0%
-sume din excedentul anului precedent utilizat 250.000 lei
-subvenții de la alte administrații cu un program de 477.000 lei și realizari la 30.11.2022 în sumă de 476.171 lei procent de 99,8%

-sume primite în cadrul mecanismului financiar 2014-2020 cu un program de 4.386.000 lei și realizări de 79.666 lei procent de 1,8%

           Pentru cheltuielile  secțiunii de dezvoltare  s-a stabilit un program în sumă de  25.814.540 lei și s-a realizat la 30 noiembrie 2022 suma de 4.4604.498 lei, procent 17,8%.
           Menționăm faptul că atât veniturile cât și cheltuielile secțiunii de dezvoltare la data de 30.11.2022 au fost influențate de neexecutarea în termen a lucrărilor de investiții Modernizare și extindere rețele canalizare oraș Boldești-Scăeni, Modernizare și extindere stație de epurare și Teren de sport multifuncțional Liceul Tehnologic Teodor Diamant .
          Execuția secțiunii de dezvoltare la data de 30 noiembrie 2022 prezintă un excedent în sumă de 793.386,49 lei.

          Analizând cheltuielile lunare ale instituției la secțiunea de funcționare și necesarul de finanțat pentru contractele de investiții încheiate având în vedere excedentul existent la 30 noiembrie 2022 pe cele două secțiuni bugetare cât și încasările preconizate a se realiza în cursul lunii decembrie inclusiv subvențiile de la bugetul de stat aferente programului PNDL, la finele anului 2022
-nu se vor înregistra plăți restante

-diferența dintre suma veniturilor încasate și excedentul anilor anteriori utilizat pentru finanțarea exercițiului bugetar curent, pe de o parte și suma plăților efectuate va fi mai mare decât zero.

B.SECTIUNEA DE DEZVOLTARE A BUGETULUI CREDITELOR INTERNE

            Veniturile secțiunii de dezvoltare pentru anul 2022 în sumă de 7.829.960 lei având ca sursă împrumuturi din trezoreria statului conform OUG nr.83/2021 au fost realizate în integralitate.

            Pentru cheltuielile secțiunii de dezvoltare a fost stabilit un program în anul 2022 în sumă de 7.829.960 lei realizat la 30.11.2022 în sumă de 1.761.356 lei procent 22,4% repartizat pe capitole de activitate în modul următor:

· Învățământ1,5%

· Cultură, recreere și religie 0%

· Protecția mediului 11,4%

· Transport 36,5%

Execuția secțiunii de dezvoltare la data de 30.11.2022 prezintă un excedent în sumă de 6.068.597,96 lei.
Analizând atât prevederile bugetare cât și cheltuielile ce vor fi efectuate până la sfârșitul anului conform prevederilor contractuale, la finele anului 2022

-nu se vor inregistra plăți restante

-diferența dintre tragerile autorizate în anul respectiv și suma dintre plățile efectuate și plățile restante va fi mai mare decât zero.

                                                                                                      PRIMAR
                                                                                                              CONSTANTIN BUCUROIU

                    Consiliului Local al orașului Boldești-Scăeni
